
 ՊԱՅՄԱՆԱԳՐԻ ԸՆԴՀԱՆՈՒՐ ՊԱՅՄԱՆՆԵՐ

ԲԱԺԻՆ 1. ԸՆԴՀԱՆՈՒՐ ԴՐՈՒՅԹՆԵՐ
ԳԼՈՒԽ 1. ՀԱՍԿԱՑՈՒԹՅՈՒՆՆԵՐ ԵՎ ԸՆԴՀԱՆՈՒՐ ԿԱՐԳԱՎՈՐՈՒՄՆԵՐ
   1. Սույն ընդհանուր պայմաններով կարգավորվում են ճանապարհատրանսպորտային բնագավառում և այլ վարչական իրավախախտումների համար վարչական պատասխա-նատվության ենթարկվելու դեպքում իրավական պաշտպանության հետ կապված փաստա-բանական և համալիր այլ ծառայությունների մատուցման պայմանագրի (այսուհետ նաև Պայմանագիր) կողմերի միջև պայմանագրերի կնքման, ծառայությունների մատուցման, փոխադարձ ծանուցումների, վճարումների կատարման և այդ գործընթացում առաջացող մյուս հարաբերությունները: 
   Սույն ընդհանուր պայմաններով սահմանված դրույթները միաժամանակ հանդիսանում են Պայմանագրի էական պայմանները, որոնք կողմերի միջև պայմանագրային հարաբերությունների առկայության վերաբերյալ վկայագրի (այսուհետ նաև` Վկայագիր) հետ կազմում են Պայմանագիրը։ 
   2. Պայմանագրի առարկա հանդիսացող հարաբերությունները կարգավորվում են ՀՀ քաղաքացիական օրենսգրքով, այլ նորմատիվ իրավական ակտերով, Վկայագրով և սույն ընդհանուր պայմաններով։ Ընդ որում, այն դեպքում, երբ Պատվիրատուների համար սույն ընդհանուր պայմաններով նախատեսված են օրենքով սահմանվածի համեմատ այլ պայմաններ` ներառյալ որոշակի գործողությունների իրականացման առավել կարճ ժամկետներ, ապա Պատվիրատուներն այդ մասով առաջնորդվում են սույն ընդհանուր պայմաններով:
   3. Սույն ընդհանուր պայմաններում օգտագործվող հիմնական հասկացություններն ունեն հետևյալ իմաստը` 
   1) Ընկերություն՝ «ԿՈՆՏՌ-ԱԿՏ» սահմանափակ պատասխանատվությամբ ընկերություն 
   2) Պատվիրատու՝ Ընկերության հետ Պայմանագիր կնքած ֆիզիկական անձ 
   3) Կողմեր՝ Ընկերությունը և Պատվիրատուն միասին հիշատակվելու դեպքում 
    4. Պայմանագրում օգտագործվող՝ սույն ընդհանուր պայմաններով չնախատեսված այլ հասկացություններն ունեն ՀՀ քաղաքացիական օրենսգրքում և այլ նորմատիվ իրավական ակտերում կիրառվող նշանակությունը, եթե կոնկրետ դրույթի բովանդակությունից չի բխում դրա օգտագործման այլ իմաստ։ 
    Պայմանագիրը կնքվում է և Կողմերի միջև հաղորդակցությունը իրականացվում է հայերեն լեզվով: Սույն Ընդհանուր պայմանները, Պայմանագիրը և այլ փաստաթղթերը  կարող են թարգմանվել, տրամադրվել կամ հրապարակվել նաև այլ լեզուներով, սակայն նման թարգմանությունների և հայերեն տարբերակի միջև որևէ անհամապատասխանու-թյան դեպքում առաջնահերթությունը տրվում է հայերեն տարբերակին:
    5. Սույն ընդհանուր պայմանները կարող են փոփոխվել, վերացվել կամ լրացվել բացառապես Ընկերության և Պատվիրատուի երկկողմանի փոխադարձ համաձայնու-թյամբ: Ընկերության կողմից առաջարկվող փոփոխությունները Պատվիրատուի կողմից չընդունվելու դեպքում Պայմանագիրը շարունակում է գործել Պայմանագրում սահմանված ժամկետում նախկինում արդեն իսկ ընդունված պայմաններով, իսկ Պայմանագրում սահմանված ժամկետը լրանալուց հետո Պայմանագիրը համարվում է լուծված: 
   Սույն ընդհանուր պայմաններում Ընկերության կողմից կատարվող փոփոխությունների, այդ թվում՝ որոշակի պայմաններ վերացնելու և լրացումների, վերաբերյալ Ընկերության կողմից իրազեկումները (առաջարկներ) և դրանց վերաբերյալ Պատվիրատուի կողմից համաձայնություն հայտնելը կատարվում են Պայմանագիրը կնքելու կարգի վերաբերյալ սույն ընդհանուր պայմանների Բաժին 4-ով սահմանված կարգով: 
   6. Սույն ընդհանուր պայմաններով սահմանված օրերը համարվում են օրացույցային օր:

ԳԼՈՒԽ 2. ՀԱՂՈՐԴԱԿՑՄԱՆ ՍՏԱՆԴԱՐՏՆԵՐԸ

   7. Սույն ընդհանուր պայմանների իմաստով պատշաճ հաղորդակցության միջոց է համարվում էլեկտրոնային փոստի հասցեն կամ contrakt.am ինտերնետային կայքէջի կամ համանուն բջջային հավելվածի հաղորդագրությունների ուղարկման և ստացման համապատասխան գործիքները՝ 
   1) Պատվիրատուների համար՝ Ընկերության նախընտրությամբ հաղորդակցության հետևյալ տարբերակները կամ դրանցից մեկը՝  
   ա. Պատվիրատուի կողմից տրամադրված էլեկտրոնային փոստի հասցեն 
   բ. contrakt.am ինտերնետային կայքի կամ Պատվիրատուի կողմից ներբեռնված համանուն բջջային հավելվածի միջոցով ուղարկված հաղորդագրությունները 
   2) Ընկերության համար՝ Պատվիրատուի նախընտրությամբ հաղորդակցության հետևյալ տարբերակներից մեկը՝  
   ա. էլեկտրոնային փոստի հասցե՝ info@contrakt.am 
   բ. contrakt.am ինտերնետային կայքի կամ Պատվիրատուի կողմից ներբեռնված համանուն բջջային հավելվածի միջոցով ուղարկված հաղորդագրությունները։ 
   8. Ընկերության կողմից ուղարկվող փաստաթղթերը, ծանուցումները, իրազեկումները և ցանկացած այլ հաղորդակցությունը (այսուհետև նաև՝ բոլորը միասին Հաղորդակցություն) Պատվիրատուի կողմից համարվում են պատշաճ ստացված, և Պատվիրատուի կողմից որոշակի գործողություններ կատարելու համար սահմանված ժամկետները սկսվում են հաշվարկվել 7-րդ կետում նախատեսված եղանակներից որևէ մեկով ուղարկելու դեպքում՝ այն ուղարկվելու օրվան հաջորդող օրվանից։ 
    Պատվիրատուի կողմից 7-րդ կետում նախատեսված պատշաճ եղանակներից որևէ մեկով Ընկերությանը ուղարկած Հաղորդակցությունը  համարվում են պատշաճ ստացված, և Ընկերության կողմից որոշակի գործողություններ կատարելու համար սահմանված ժամկետները սկսվում են հաշվարկվել ստացվելու օրվան հաջորդող օրվանից:
    9. Հաղորդակցությունը ուղարկելու, ստացվելու և փոխանակվելու փաստը հավաստող փաստաթղթեր և (կամ) նյութեր են համարվում՝
     1) Հաղորդակցությունը էլեկտրոնային փոստով իրականացնելու դեպքում՝ համակարգչում և (կամ) փոստային սերվերում պահպանված՝ ուղարկված էլեկտրոնային ծանուցումը, որտեղ պետք է հստակ տեսանելի լինի, թե ում, երբ և ինչ տեղեկատվություն է ուղարկվել,
     2) Հաղորդակցությունը Պատվիրատուի անվամբ Ընկերության contrakt.am ինտերնետային կայքում կամ համանուն բջջային հավելվածի համապատասխան բաժնում տեղադրելու եղանակով իրականացվելու դեպքում՝ համակարգչի կամ սերվերի վրա ծանուցումը տեղադրելը, ընթերցելը և դրանց ժամկետները հավաստող լոգերը,
    Սույն կետով նախատեսված՝ Հաղորդակցության ուղարկման, ստացման կամ փոխանակման փաստը հավաստող փաստաթղթերը կամ նյութերը պահպանվում են դրանց ստեղծման օրվանից առնվազն երեք տարի ժամկետով, իսկ դրանք չպահպանելու բացասական հետևանքների ռիսկը կրում է Հաղորդակցության ուղարկման, ստացման կամ փոխանակման փաստը վիճարկող և տվյալ փաստը հավաստող ապացույց ներկայացնելու պարտականություն ունեցող անձը: 
    10. Պատվիրատուն պարտավոր է Ընկերությանն անհապաղ հայտնել Հաղորդակցության իրականացման համար իր ծանուցման հասցեի, ինչպես նաև բջջային հեռախոսահամարի, էլեկտրոնային փոստի հասցեի կամ հաղորդակցության այլ միջոցի փոփոխության մասին, հակառակ դեպքում՝ Հաղորդակցությունը իրականացվում է նախկինում տրամադրված ծանուցման հասցեով և անկախ այն ստացված լինելու կամ չլինելու հանգամանքից՝ Հաղորդակցությունը համարվում է պատշաճ հանձնված:
    11. Պայմանագրի կնքման և կատարման հետ կապված ցանկացած գործընթացի շրջանակներում ներկայացված և (կամ) կիրառվող փաստաթղթերում պարունակվող տվյալները համարվում են հավաստի, քանի դեռ օրենքով սահմանված կարգով այլ փաստ չի հաստատվել: 
   Ընկերությունը Պատվիրատուի և այլ անձանց հետ փոխհարաբերություններում չի կարող պատասխանատվություն կրել Պատվիրատուի կողմից տրամադրված կամ ներկայացված փաստաթղթերի, տեղեկությունների և ցանկացած այլ տվյալների իսկության, լիարժեքության և հավաստիության համար:  
    12. Պայմանագրի կնքմամբ Պատվիրատուն տալիս է իր համաձայնությունը և թույլտվությունը Ընկերության կողմից Պայմանագրի կնքման և գործողության ընթացքում, ինչպես նաև անհրաժեշտության դեպքում՝ Պայմանագրի գործողության ավարտից հետո միմյանց միջև կամ երրորդ անձանց հետ ցանկացած եղանակով և կրիչի վրա շրջանառել (ստանալ և տրամադրել) իր վերաբերյալ ցանկացած փաստաթուղթ, տեղեկություն կամ այլ նյութ, իսկ դրանցում Պայմանագրի կատարման համար նշանակություն ունեցող անձանցից բացի այլ ֆիզիկական անձանց վերաբերյալ ակնհայտ գաղտնիք պարունակող պատկերներ պարունակվելու դեպքում տվյալ մասը պետք է տեխնիկական եղանակով անհասանելի դարձվի հասցեատերերի համար: 
    13. Պատվիրատուն իրեն վարչական պատասխանատվության ենթարկելու վերաբերյալ վարչական ակտը ստանալուց և/կամ Վարչական իրավախախտումների վերաբերյալ ՀՀ օրենսգրքի 283-րդ հոդվածով սահմանված եղանակներից մեկով հանձնված համարվելու օրվանից հետո առավելագունը քսան օրվա ընթացքում այն ուղարկում է Ընկերությանը:  
    14. Հաղորդակցությունը սահմանված ժամկետում չներկայացնելու դեպքում համապա-տասխան ժամկետները կետանցած անձը զրկվում է մյուս կողմից իր պարտավորություն-ների կատարումը պահանջելու իրավունքից և (կամ) կրում է չտեղեկացման համար սահմանված բացասական հետևանքները, բացառությամբ այն դեպքերի, երբ ժամկետի բացթողումը սույն ընդհանուր պայմաններով սահմանված հիմքերով հարգելի է ճանաչվում Հաղորդակցությունը ստացած անձի կողմից կամ դատական կարգով:
    Ժամկետի բացթողումը հարգելի է ճանաչվում, եթե ժամկետները բաց թողած անձն ապացուցում է հետևյալ պայմանների միաժամանակյա առկայության փաստը.
   1) ժամկետի բացթողնման պատճառ է հանդիսացել այնպիսի իրավիճակը կամ այնպիսի հանգամանքների առկայությունը, որն օբյեկտիվորեն անհնարին է դարձրել սահմանված ժամկետում Հաղորդակցության ներկայացնումը կամ տեղեկացման պարտավորության կատարումը
   2) Հաղորդակցությունը ներկայացվել է կամ տեղեկացման պարտավորությունը կատարվել է սույն կետի 1-ին ենթակետով նախատեսված հանգամանքները վերանալուց հետո՝ համապատասխան գործողության կատարման համար սահմանված ժամկետում:
    Բոլոր դեպքերում ժամկետի բացթողումը չի կարող հարգելի ճանաչվել, եթե Հաղորդակցությունը ստացվելու օրվա դրությամբ վարչական ակտի՝ վարչական կամ դատական կարգով բողոքարկման համար օրենքով նախատեսված ժամկետի ավարտին մնացած չլինի առնվազն հինգ օր: 

ԲԱԺԻՆ 2. ՊԱՅՄԱՆԱԳՐԻ ԱՌԱՐԿԱՆ 

ԳԼՈՒԽ 3. ՊԱՅՄԱՆԱԳՐԻ ՀԻՄԱՆ ՎՐԱ ԲՈՂՈՔԱՐԿՄԱՆ ԵՆԹԱԿԱ
 ՎԱՐՉԱԿԱՆ ԱԿՏԵՐԻ ՇՐՋԱՆԱԿԸ 

    15. Պայմանագրի առարկա են համարվում Պատվիրատուի կողմից Վարչական իրավախախտումների վերաբերյալ ՀՀ օրենսգրքի հետևյալ հոդվածներով նախատեսված վարչական իրավախախտումների առերևույթ կատարման համար վարչական տույժ նշանակելու վերաբերյալ վարչական ակտերի՝ վարչական և դատական կարգով բողոքարկումը՝
    15.1. Հոդված 123 3. Տրանսպորտային միջոցների անվտանգության գոտիները չամրակապած կամ սաղավարտը չկոճկած վիճակում կամ առանց սաղավարտի տրանսպորտային միջոցները վարելը, ինչպես նաև անվտանգության գոտիները չամրակապած կամ սաղավարտը չկոճկած կամ առանց սաղավարտի ուղևոր փոխադրելը
1. Օրենքով նախատեսված դեպքերում տրանսպորտային միջոցների անվտանգության գոտիները չամրակապած կամ սաղավարտը չկոճկած վիճակում կամ առանց սաղավարտի տրանսպորտային միջոցներ վարելը, ինչպես նաև անվտանգության գոտիները չամրակապած կամ սաղավարտը չկոճկած կամ առանց սաղավարտի ուղևոր փոխադրելը
Հոդված 123 5.  Տրանսպորտային միջոցի հաշվառման համարանիշի օգտագործման կանոնները խախտելը. 
1. Անընթեռնելի կամ ստանդարտին չհամապատասխանող հաշվառման համարանիշով տրանսպորտային միջոցներ վարելը
Հոդված 124. Տրանսպորտային միջոցների վարորդների կողմից ճանապարհային երթևեկության կանոնները խախտելը.
10. Տրանսպորտային միջոցների վարորդների կողմից մարդկանց փոխադրման կանոնները խախտելը
11. Տրանսպորտային միջոցների վարորդների (բացառությամբ ծառայողական առաջադրանքներ կատարող, օպերատիվ ծառայությունների տրանսպորտային միջոցների վարորդների) կողմից թեկուզ մեկ ձեռքի օգտագործմամբ ընթացքի ժամանակ ռադիոկապից և (կամ) հեռախոսակապից օգտվելը
13. Ճանապարհային երթևեկության կանոններով նախատեսված դեպքերում տրանսպորտային միջոցի հեռահար լույսը մոտակայի չփոխարկելը կամ արգելված դեպքերում հեռահար լույսերով տրանսպորտային միջոցը վարելը
15. Տրանսպորտային միջոցի վարորդի կողմից տրանսպորտային միջոցը դռները բաց վիճակում վարելը, ընթացքի ժամանակ տրանսպորտային միջոցի դռները բացելը կամ կանգնած տրանսպորտային միջոցի դռները բացելը, եթե դա խոչընդոտում է երթևեկության մյուս մասնակիցներին
19. Տրանսպորտային միջոցների վարորդների կողմից ձայնային ազդանշանի կիրառման կանոնները խախտելը
29. Տրանսպորտային միջոցների վարորդների կողմից վթարային ազդանշանի կամ «վթարային կանգառ» ճանաչման նշանի կիրառման կանոնները խախտելը
     31.1. «Ավտոտրանսպորտային միջոցների օգտագործումից բխող պատասխա-նատվության պարտադիր ապահովագրության մասին» Հայաստանի Հանրապետության օրենքի 19-րդ հոդվածի 4-րդ մասով նախատեսված դեպքերում, երբ լրացվում է համաձայնեցված հայտարարագիր, և «Ճանապարհային երթևեկության անվտանգության ապահովման մասին» Հայաստանի Հանրապետության օրենքի 24-րդ հոդվածի 4.4-րդ մասով նախատեսված դեպքերում միայն երկու ավտոտրանսպորտային միջոցների մասնակցությամբ պատահարի պահից քսան րոպեների ընթացքում պատահարի վայրը չթողնելը և ավտոտրանսպորտային միջոցը օրենքով չարգելված այլ վայր չտեղափոխելը, եթե ավտոտրանսպորտային միջոցը պատահարի հետևանքով չունի այնպիսի տեխնիկական անսարքություն, որի առկայության դեպքում արգելվում է դրա շահագործումը
Հոդված 124 7. Համայնքներում վճարովի ավտոկայանատեղերի համար օրենքով սահմանված տեղական վճարը չվճարելը կամ առանց հաշվառման համարանիշի կամ հաշվառման համարանիշի առնվազն մեկ նիշը փակված վիճակում կայանելը  
Ավտոտրանսպորտային միջոցը կամ դրա կցորդը համայնքային վճարովի ավտոկայանատեղում կայանելու համար օրենքով սահմանված տեղական վճարը չվճարելը կամ առանց հաշվառման համարանիշի կամ հաշվառման համարանիշի առնվազն մեկ նիշը փակված վիճակում կայանելը
    Հոդված 129.3. Տուգանային միավորի ձևով վարչական տույժ նախատեսող` ճանապարհային երթևեկության կանոնների (ճանապարհային երթևեկության անվտանգության ապահովման բնագավառի օրենսդրության) խախտումներ պարբերաբար կատարելը
     1. Տուգանային միավորի ձևով վարչական տույժ նախատեսող` ճանապարհային երթևեկության կանոնների (ճանապարհային երթևեկության անվտանգության ապահովման բնագավառի օրենսդրության) խախտումներ պարբերաբար կատարելը, այսինքն` տուգանային միավորի ձևով վարչական տույժ նախատեսող հոդվածներով նախատեսված արարք կատարելը, եթե այդ իրավախախտման համար նախատեսված տուգանային միավորի և տվյալ տարում վարորդի նկատմամբ կիրառված տուգանային միավորների հանրագումարը կազմում է 13 կամ ավելի միավոր
     2. Սույն հոդվածի 1-ին մասով նախատեսված արարքը տրանսպորտային միջոցներ վարելու իրավունքի կասեցման ժամկետը լրանալուց հետո` մեկ տարվա ընթացքում, կրկին կատարելը
Հոդված 131. Ուղևորների, հետիոտների, հեծանվորդների կամ ճանապարհային երթևեկության մյուս մասնակիցների կողմից ճանապարհային երթևեկության կանոնները խախտելը
4. Տրանսպորտային միջոցի ուղևորի կողմից ընթացքի ժամանակ տրանսպորտային միջոցի դռները բացելը կամ կանգնած տրանսպորտային միջոցի դռները բացելը, եթե դա խոչընդոտում է երթևեկության մյուս մասնակիցներին, ինչպես նաև ուղևորների կողմից տրանսպորտային միջոցից իրեր և առարկաներ նետելը
   Հոդված 135.2. Տրանսպորտային միջոցներում ծխախոտային արտադրատեսակներ կամ ծխախոտային արտադրատեսակների փոխարինիչներ օգտագործելը
1. Տրանսպորտային միջոցի (բացառությամբ սույն հոդվածի 2-րդ մասով նախատեսված տրանսպորտային միջոցների) վարորդի կողմից տրանսպորտային միջոցի ընթացքի ժամանակ ծխախոտային արտադրատեսակ կամ ծխախոտային արտադրատեսակների փոխարինիչներ օգտագործելը`
Հոդված 173.2. Ծխախոտային արտադրատեսակի կամ ծխախոտային արտադրատեսակի փոխարինիչների օգտագործման կամ դրանց օգտագործման սահմանափակման արգելքը խախտելը
    1. Օրենքով սահմանված ծխախոտային արտադրատեսակի կամ ծխախոտային արտադրատեսակի փոխարինիչների օգտագործման կամ օգտագործման սահմանա-փակման արգելքը խախտելը, բացառությամբ սույն օրենսգրքի 135.1-ին և 135.2-րդ հոդվածներով սահմանված դեպքերի՝
    Նույն արարքն այն պաշտոնատար անձի կողմից կատարելը, որը նշված խախտման համար վարչական տույժի է ենթարկվել երեք ամսվա ընթացքում
 Հոդված 137.9. Համայնքային կանոնավոր փոխադրում իրականացնող ավտոբուսների, տրոլեյբուսների կամ մետրոպոլիտենի ծառայությունից օգտվելու համար տեղական վճարը կամ փոխադրավաձը չվճարելը
1. Ներհամայնքային կանոնավոր փոխադրում իրականացնող ավտոբուսների, տրոլեյբուսների կամ մետրոպոլիտենի ծառայություններից առանց սահմանված տեղական վճարը կամ միասնական ծառայության տեղական վճարը կամ փոխադրավարձը վճարելու կամ տրանսպորտային միջոցում առանց տեղական վճարի վճարման կրիչը վավերացում կատարելու օգտվելը, բացառությամբ սույն հոդվածի 3-րդ մասով նախատեսված դեպքերի
     2. Ներհամայնքային կանոնավոր փոխադրում իրականացնող ավտոբուսների, տրոլեյբուսների կամ մետրոպոլիտենի ծառայություններից օգտվելու տեղական վճարի կամ միասնական ծառայության տեղական վճարի արտոնության կիրառմամբ այլ անձի կողմից նշված ծառայություններից օգտվելը
3. Ներհամայնքային կանոնավոր փոխադրում իրականացնող ավտոբուսների, տրոլեյբուսների կամ մետրոպոլիտենի ծառայությունների համար նախատեսված միասնական ծառայության տեղական վճարը որոշակի ժամանակահատվածում անսահմանափակ ուղևորությունների համար վճարված լինելու կամ տեղական վճարի զրոյական դրույքաչափի կիրառմամբ արտոնություն ստացած լինելու դեպքում ծառայությունից նույն ժամանակահատվածում տրանսպորտային միջոցում առանց վավերացում կատարելու օգտվելը
     15.2. Հոդված 123. Տրանսպորտային միջոցների շահագործման կանոնների խախտումը. 
1. Տրանսպորտային միջոցների շահագործումն արգելող անսարքությունների կամ պայմանների առկայությամբ տրանսպորտային միջոցները վարելը
2. Առանց համապատասխան թույլտվության վերասարքավորված տրանսպորտային միջոց վարելը
3. Ծանրաքաշ բեռներ փոխադրելու համար օգտագործվող կամ ճանապարհային երթևեկության կանոններով սահմանված եզրաչափերը գերազանցող կամ երկու և ավելի կցորդների հետ միասին ավտոգնացքի կազմում շահագործվող տրանսպորտային միջոցների երթևեկության կանոնները վարորդների կողմից խախտելը
4. Ապակիների լուսաթափանցելիության՝ օրենսդրությամբ սահմանված չափի խախտմամբ կամ առջևի հողմապակին թաղանթապատված վիճակում կամ կարգի խախտմամբ վարագուրապատված տրանսպորտային միջոցները վարելը
5. Սույն հոդվածի 4-րդ մասով նախատեսված արարքը մեկ տարվա ընթացքում կրկին կամ յուրաքանչյուր հաջորդ անգամ կատարելը
Հոդված 123 1. Տրանսպորտային միջոցների վրա լուսային և ձայնային՝ ներառյալ հատուկ սարքավորումներ տեղադրելու կանոնները խախտելը. 
   1. Տրանսպորտային միջոցների վրա ստանդարտին չհամապատասխանող լուսային կամ ձայնային ազդանշաններ արձակելու սարքավորումներ տեղադրելը (բացառությամբ հակաառևանգման ազդանշանային համակարգի և հավաքների կամ հանրային միջոցառումների դեպքում` բարձրախոսների) կամ շարժման ընթացքում դրանք օգտագործելը`
   2. Առանց համապատասխան թույլտվության տրանսպորտային միջոցների վրա կարմիր և (կամ) կապույտ լուսային ազդանշանով առկայծող փարոսիկներ կամ հատուկ ձայնային ազդանշաններ արձակելու սարքավորումներ տեղադրելը, ինչպես նաև օպերատիվ ծառայությունների տրանսպորտային միջոցների համար նախատեսված գունագծապատ-կերներն օգտագործելը (նմանեցնելը)`
      Հոդված 123.4. Սահմանված կարգով չհաշվառված (չվերահաշվառված), տեխնիկական զննություն չանցած տրանսպորտային միջոց վարելը, տրանսպորտային միջոցի նկատմամբ այլ երկրում ծագած սեփականության իրավունքը սահմանված ժամկետում գրանցման չներկայացնելը, առանց տեխնիկական զննություն անցնելու կամ տեխնիկական զննությամբ ի հայտ եկած՝ Հայաստանի Հանրապետության կառավարության սահմանած՝ տրանսպորտային միջոցների անսարքություններից կամ պայմաններից որևէ մեկի առկայությամբ տրանսպորտային միջոց վարելը կամ տեխնիկական զննություն անցած տրանսպորտային միջոցի վերաբերյալ բոլոր տվյալները և տեխնիկական զննության արդյունքները անզգուշությամբ առցանց չփոխանցելը կամ թերի փոխանցելը
      1. Օրենսդրությամբ սահմանված կարգով չհաշվառված (չվերահաշվառված) տրանսպորտային միջոց վարելը, ինչպես նաև տրանսպորտային միջոցը Հայաստանի Հանրապետություն ներմուծելուց հետո օրենքով նախատեսված դեպքում դրա նկատմամբ այլ երկրում ծագած սեփականության իրավունքը սահմանված ժամկետում գրանցման չներկայացնելը`
2. Օրենսդրությամբ սահմանված կարգով տեխնիկական զննություն չանցած կամ տեխնիկական զննությամբ ի հայտ եկած՝ Հայաստանի Հանրապետության կառավարության սահմանած` տրանսպորտային միջոցների շահագործումն արգելող անսարքություններից կամ պայմաններից որևէ մեկի առկայությամբ տրանսպորտային միջոց վարելը
Հոդված 123 5.  Տրանսպորտային միջոցի հաշվառման համարանիշի օգտագործման կանոնները խախտելը. 
     1.1. Տրանսպորտային միջոցի հաշվառման համարանիշի առնվազն մեկ նիշը փակելը
2. Տրանսպորտային միջոցի հաշվառման համարանիշը սահմանված տեղում չփակցնելը
5. Տրանսպորտային միջոցը տնօրինողի կողմից հաշվառման համարանիշն այլ անձի հանձնելը
     6. Ճանապարհային երթևեկության կանոններով սահմանված դեպքերում հետնապատին հաշվառման համարանիշի թվերի և տառերի կրկնօրինակում չունեցող տրանսպորտային միջոցներ վարելը
     16. Զույգ հաշվառման համարանիշեր ունեցող տրանսպորտային միջոցը մեկ հաշվառման համարանիշով վարելը
      17. Սույն հոդվածի 16-րդ մասով նախատեսված արարքը վարչական տույժի նշանակման օրվանից հետո` մեկ տարվա ընթացքում, կրկին կատարելը
Հոդված 124. Տրանսպորտային միջոցների վարորդների կողմից ճանապարհային երթևեկության կանոնները խախտելը.
1. Տրանսպորտային միջոցների վարորդների կողմից ճանապարհային նշանների կամ ճանապարհային գծանշումների պահանջները չկատարելը
2. Տրանսպորտային միջոցների երթևեկության հակադիր հոսքերն իրարից բաժանող գծանշումների պահանջները չկատարելը
3. Երթևեկության առավելություն ունեցող մասնակցին ճանապարհը չզիջելը
4. Կարմիր և (կամ) կապույտ լուսային ազդանշանով առկայծող փարոսիկներ միացրած և միաժամանակ հատուկ ձայնային ազդանշաններ արձակող տրանսպորտային միջոցին ճանապարհը չզիջելը
5. Տրանսպորտային միջոցների վարորդների կողմից խաչմերուկների անցման կանոնները խախտելը
6. Տրանսպորտային միջոցների վարորդների կողմից հետիոտնային անցումների հատման կանոնները խախտելը
7. Տրանսպորտային միջոցների վարորդների կողմից ընդհանուր օգտագործման տրանսպորտային միջոցների կանգառի կետերի անցման կանոնները խախտելը
8. Տրանսպորտային միջոցների վարորդների կողմից վազանցի կանոնները խախտելը
9. Տրանսպորտային միջոցների վարորդների կողմից երթևեկությունն սկսելու կամ մանևր կատարելու, ինչպես նաև հետընթաց վարման կանոնները խախտելը
12. Տրանսպորտային միջոցների վարորդների կողմից արտաքին լուսային սարքերից օգտվելու կանոնները խախտելը
14. Տրանսպորտային միջոցը միակողմանի երթևեկությամբ ճանապարհով տրանս-պորտային միջոցների հոսքին հակառակ ուղղությամբ (այդ թվում` հետընթաց) վարելը
16. Քարշակող տրանսպորտային միջոցի վարորդի կողմից տրանսպորտային միջոցների քարշակման կանոնները խախտելը
17. Ճանապարհի բաժանարար գոտին չնախատեսված վայրերում տրանսպորտային միջոցների վարորդների կողմից հատելը ձախ շրջադարձ կամ հետադարձ կատարելու եղանակով
18. Տրանսպորտային միջոցների վարորդների կողմից հանդիպակաց երթևեկության գոտի դուրս գալը, եթե դա կապված չէ վազանցը թույլատրված տեղերում վազանց կատարելու կամ կանգնած տրանսպորտային միջոցը կամ խոչընդոտը շրջանցելու հետ, և եթե առանց հանդիպակաց երթևեկության գոտի դուրս գալու անհնար է շրջանցել կանգնած տրանսպորտային միջոցը կամ խոչընդոտը
20. Տրանսպորտային միջոցների վարորդների կողմից ուսումնական վարման կանոնները խախտելը
21. Տրանսպորտային միջոցների վարորդների կողմից կանգառի և (կամ) կայանման կանոնները խախտելը
22. Տրանսպորտային միջոցների կայանումը, եթե դրա հետևանքով այլ տրանսպորտային միջոցների վարորդները ստիպված են եղել կանգ առնել կամ փոխել երթևեկության ուղղությունը
23. Տրանսպորտային միջոցների վարորդների կողմից կանգառի և (կամ) կայանման կանոնները խախտելը, եթե դրա պատճառով տրանսպորտային միջոցը տարհանվել է պահպանվող հատուկ տարածք կամ «Հաշմանդամներ» ճանապարհային նշանով (ցուցանակով) կահավորված վայրում «Հաշմանդամ» ճանաչման նշանով չկահավորված տրանսպորտային միջոցը կանգնեցնելը
24. Ուղևորների կանոնավոր փոխադրումներ իրականացնող տրանսպորտային միջոցների վարորդների կողմից կանգառի կետերի տարածքից դուրս կանգառ կատարելը, ինչպես նաև ընդհանուր օգտագործման տրանսպորտային միջոցների կանգառի կետի տարածքում կայանելը
25. Տրանսպորտային միջոցների վարորդների կողմից (բացառությամբ ուղևորների կանոնավոր փոխադրումներ իրականացնող տրանսպորտային միջոցների վարորդների) ընդհանուր օգտագործման տրանսպորտային միջոցների կանգառի կետի տարածքում կանգառ կատարելը կամ կայանելը կամ երթևեկելի մասի եզրին ոչ զուգահեռ կայանելը (բացառությամբ օրենսդրությամբ թույլատրված դեպքերի)
26. Տրանսպորտային միջոցների վարորդների կողմից տրանսպորտային միջոցը հետիոտնային անցման վրա կանգնեցնելը
27. Տրանսպորտային միջոցների վարորդների կողմից մայթերին կայանելը կամ մայթերով երթևեկելը, բացառությամբ ճանապարհային նշաններով թույլատրված դեպքերի, ինչպես նաև ստորգետնյա կամ վերգետնյա հետիոտնային անցումներով երթևեկելը
28. Ուղևորների կանոնավոր փոխադրումներ իրականացնող տրանսպորտային միջոցների կամ բեռնատար ավտոմոբիլների վարորդների կողմից ճանապարհի տվյալ ուղղությամբ երեք և ավելի երթևեկելի գոտիների առկայության դեպքում ձախ եզրային գոտիով երթևեկելը, բացառությամբ օրենսդրությամբ թույլատրված դեպքերի
30. Տրանսպորտային միջոցների վարորդների կողմից բեռների փոխադրման կանոնները խախտելը
31. Տրանսպորտային միջոցը կանգնեցնելու մասին ոստիկանության ծառայողի` օրենքով սահմանված կարգով տրված պահանջը վարորդների կողմից դիտավորյալ չկատարելը
      Հոդված 124.1. Տրանսպորտային միջոցների վարորդների մասնակցությունը ճանապարհային երթևեկության խոչընդոտներ ստեղծող խմբակային տեղաշարժին
 1. Տրանսպորտային միջոցների վարորդների մասնակցությունը այնպիսի խմբակային տեղաշարժի, որը խոչընդոտում է ճանապարհային երթևեկությանը կամ ստեղծում է երթևեկության անվտանգության սպառնալիք
Հոդված 124.2. Տրանսպորտային միջոցի վրա գովազդի տեղադրման կարգը խախտելը
Տրանսպորտային միջոցի վրա գովազդի տեղադրման կարգը խախտելը
 Հոդված 125. Երկաթուղային գծանցներում տրանսպորտային միջոցների երթևեկության կանոնները վարորդների կողմից խախտելը
1. Տրանսպորտային միջոցների վարորդների կողմից երկաթուղային գծերը երկաթուղային գծանցներով չհատելը, երկաթուղային գծանցներով անցնելիս ճանապարհը գնացքին (լոկոմոտիվ, երկաթուղասայլակ) չզիջելը
2. Երկաթուղային գծանցին մոտենալիս գծանցի հերթապահի ցուցումներով, լուսացույցի, նշանների, գծանշումների պահանջներով, ուղեփակոցի դիրքով չղեկավարվելը
3. Փակ կամ փակվող ուղեփակոցի դեպքում (անկախ լուսացույցի ազդանշանից), լուսացույցի արգելող ազդանշանի (անկախ ուղեփակոցի առկայությունից և դիրքից), տեսանելիության սահմաններում գծանցին գնացք (լոկոմոտիվ, երկաթուղասայլակ) մոտենալու, գծանցի հերթապահի արգելող ազդանշանի դեպքերում վարորդի կողմից գծանց մուտք գործելը
4. Գծանցի վրա հարկադրված կանգառ կատարելու դեպքում վարորդի կողմից ուղևորներին անհապաղ չիջեցնելը, գծանցն ազատելու համար միջոցներ չձեռնարկելը, տրանսպորտային միջոցի մոտ չմնալը, ընդհանուր տագնապի ազդանշան չտալը, ինչպես նաև գնացք երևալու դեպքում կանգառի (տագնապի) ազդանշան տալով ընդառաջ չվազելը
5. Հանդիպակաց երթևեկության գոտի դուրս գալով` գծանցից առաջ կանգնած տրանսպորտային միջոցները շրջանցելը, ուղեփակոցը ինքնակամ բացելը, առանց երկաթգծի ուղեմասի պետի թույլտվության դանդաղընթաց մեքենաներով 8 կմ/ժ-ից ցածր արագությամբ գծանցով երթևեկելը և տրակտորային քարշատափաններ քարշակելը
Հոդված 128. Տրանսպորտային միջոցներ վարելու իրավունք չունեցող անձանց կողմից տրանսպորտային միջոցներ վարելը, առանց վարորդական վկայականի կամ այլ փաստաթղթերի կամ ուժը կորցրած վարորդական վկայականով կամ այլ փաստա-թղթերով տրանսպորտային միջոցներ վարելը, Հայաստանի Հանրապետության քաղաքացու կողմից այլ երկրի վարորդական վկայականով կամ օտարերկրացու կողմից Հայաստանի Հանրապետությունում չգործող վարորդական վկայականով տրանսպորտային միջոցներ վարելը կամ տրանսպորտային միջոցների վարումն այդ իրավունքը չունեցող անձին հանձնելը
      1. Տրանսպորտային միջոցներ վարելու իրավունք չունեցող անձանց կողմից տրանսպորտային միջոցներ վարելը
     3. Առանց վարորդական վկայականի կամ այլ փաստաթղթերի կամ վարորդական վկայականում նշված փաստաթղթերի կամ պարագաների տրանսպորտային միջոցներ վարելը
     4. Ուժը կորցրած կամ չգործող վարորդական վկայականով կամ ուժը կորցրած այլ փաստաթղթերով տրանսպորտային միջոցներ վարելը, ինչպես նաև օտարերկրացու կողմից Հայաստանի Հանրապետությունում չգործող (ՄԱԿ-ի 1968 թվականի «Ճանապարհային երթևեկության մասին» կոնվենցիայի պահանջները չբավարարող) վարորդական վկայականով տրանսպորտային միջոց վարելը
     5. Տրանսպորտային միջոցը տասնվեց տարին չլրացած կամ տվյալ տեսակի տրանսպորտային միջոց վարելու իրավունք չունեցող կամ տրանսպորտային միջոց վարելու իրավունքից զրկված կամ տրանսպորտային միջոց վարելու իրավունքը կասեցված կամ այն անձին հանձնելը, որը տրանսպորտային միջոցը հանձնող անձի համար ակնհայտորեն տվյալ իրադրությունում իր ֆիզիկական կամ հոգեկան վիճակի հետևանքով չէր կարող տրանսպորտային միջոցն անվտանգ վարել
Հոդված 131. Ուղևորների, հետիոտների, հեծանվորդների կամ ճանապարհային երթևեկության մյուս մասնակիցների կողմից ճանապարհային երթևեկության կանոնները խախտելը
1. Ուղևորների, հետիոտների, հեծանվորդների կամ ճանապարհային երթևեկության մյուս մասնակիցների կողմից (բացառությամբ տրանսպորտային միջոցների վարորդների) ճանապարհային երթևեկության կանոնները խախտելը, ինչպես նաև հետիոտների, հեծանվորդների կամ ճանապարհային երթևեկության մյուս մասնակիցների կողմից (բացառությամբ տրանսպորտային միջոցների վարորդների) ճանապարհային երթևեկության կարգավորման ազդանշաններին չենթարկվելը, ճանապարհային նշանների կամ ճանապարհային գծանշումների պահանջները խախտելը՝
2. Հետիոտների կողմից ճանապարհով (այդ թվում` մայթերով կամ հետիոտնային արահետներով, իսկ դրանց բացակայության դեպքում` կողնակներով) շարժվելու կարգը խախտելը`
3. Հետիոտների կողմից ճանապարհի երթևեկելի մասը հատելու կարգը խախտելը`
5. Մոպեդները, հեծանիվները կամ լծասայլերը վարելու կանոնները խախտելը`
6. Սույն հոդվածի առաջինից հինգերորդ մասերով նախատեսված արարքներ կատարելը, որոնք ստեղծել են վթարային իրադրություն`
6.1. Սույն հոդվածի 1-5-րդ մասերով նախատեսված արարքները կատարելը, եթե դրանց հետևանքով անձի առողջությանը պատճառվել է թեթև վնաս
7. Ճանապարհներով անասուններ քշելու կանոնները խախտելը
     Հոդված 134. Շահադիտական նպատակով պետական տրանսպորտային միջոցներ, մեքենաներ կամ մեխանիզմներ օգտագործելը: Չսահմանված տեղերում տրանսպորտային միջոցներ պահելը
    Պետական ձեռնարկություններին, հիմնարկներին, կազմակերպություններին պատկա-նող տրանսպորտային միջոցները, մեքենաները կամ մեխանիզմները շահադիտական նպատակով ինքնագլուխ օգտագործելը
Պետական ձեռնարկություններին, հիմնարկներին և կազմակերպություններին պատկանող տրանսպորտային միջոցները դրանց համար սահմանված կանգատեղերից դուրս աշխատաժամանակից հետո պահելը
Հոդված 134 1. Ծառայողական ավտոտրանսպորտը և տեխնիկական այլ միջոցները պետական ծառայողների կողմից անձնական կարիքների համար օգտագործելը
Պետական ծառայողների կողմից ծառայողական ավտոտրանսպորտը և տեխնիկական այլ միջոցներն անձնական կարիքների համար օգտագործելը
Հոդված 135.1. Հասարակական` օդային, ջրային, վերգետնյա էլեկտրական և երկաթուղային տրանսպորտում ծխախոտային արտադրատեսակների կամ ծխախոտային արտադրատեսակների փոխարինիչների օգտագործումը  
      1. Հասարակական՝ օդային, վերգետնյա էլեկտրական տրանսպորտում, մետրո-պոլիտենում, ջրային և երկաթուղային տրանսպորտում, բացառությամբ ջրային և երկաթուղային տրանսպորտում առանձնացված հատուկ տարածքների, օդանավակայան-ներում, բացառությամբ դրանցում առանձնացված հատուկ տարածքների, ծխախոտային արտադրատեսակների կամ ծխախոտային արտադրատեսակների փոխարինիչների օգտագործումը
    Հոդված 135.2. Տրանսպորտային միջոցներում ծխախոտային արտադրատեսակներ կամ ծխախոտային արտադրատեսակների փոխարինիչներ օգտագործելը
2. Ընդհանուր օգտագործման տրանսպորտային միջոցներում կամ թեթև մարդատար-տաքսի ավտոմոբիլներում ծխախոտային արտադրատեսակ կամ ծխախոտային արտադրատեսակների փոխարինիչներ օգտագործելը
     16. Պատվիրատուի նկատմամբ Պայմանագրի գործողության ժամկետի ընթացքում կայացված` սույն Ընդհանուր պայմանների 15.1-րդ և 15.2-րդ կետերով թվարկված վարչական իրավախախտումների համար վարչական տույժ նշանակելու վերաբերյալ բոլոր վարչական ակտերը՝ անկախ դրանց քանակից, բողոքարկվում են սույն Պայմանագրի շրջանակերում՝ առանց յուրաքանչյուր բողոքարկման դեպքի համար լրացուցիչ վճարների:  
    Վարչական իրավախախտումների վերաբերյալ ՀՀ օրենսգրքի 123.4-րդ հոդվածի 3-րդ և 4-րդ մասերով, 123 5-րդ հոդվածի 3-րդ, 4-րդ, 7-10-րդ, 14-րդ և 15-րդ մասերով, 123 6-րդ հոդվածի 1-ին մասով, 123.7-րդ հոդվածի 1-ին մասով, 124.3-րդ հոդվածի 1-ին մասով,   124.4-րդ հոդվածի 1-5-րդ մասերով, 124 6-րդ հոդվածի 1-3-րդ մասերով, 124.8-րդ հոդվածի 1-ին և 2-րդ մասերով, 125.1-րդ հոդվածի 1-8-րդ մասերով, 126-րդ հոդվածի 1-5-րդ մասերով, 129 2-րդ հոդվածով, 131.1-րդ հոդվածի 1-5-րդ մասերով, 132-րդ հոդվածի 1-4-րդ մասերով, 135-րդ հոդվածով, 136-րդ հոդվածով, 136 1-րդ հոդվածով, 137-րդ հոդվածով, 137.1-րդ հոդվածի 1-6-րդ և 8-րդ մասերով, 137 2-րդ հոդվածի 1-8-րդ մասերով, 137 3-րդ հոդվածով, 137.4-րդ հոդվածի 1-4-րդ մասերով, 137.7-րդ հոդվածի 1-7-րդ և 9-րդ մասերով, 137.8-րդ հոդվածի 1-4-րդ, 6-րդ, 8-13-րդ մասերով, 138-րդ հոդվածով, 139-րդ հոդվածով, 150 1-րդ հոդվածով, 150 2-րդ հոդվածով, 150.3-րդ հոդվածի 1-5-րդ մասերով, 150.15-րդ հոդվածի    1-3-րդ մասերով նախատեսված, ինչպես նաև «Տեսանկարահանող կամ լուսանկարա-հանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» ՀՀ օրենքով սահմանված կարգով արձանագրված վարչական իրավախախտումների համար Պատվիրատուների նկատմամբ վարչական տույժ նշանակվելու դեպքում Պատվիրատուները պետական տուրքի գումարը վճարելու պայմանով կարող են դիմել Ընկերությանը վարչական և դատական կարգով բողոքարկման համար հիմքերի առկայությունն ու նպատակահարմարությունը, ինչպես նաև ծառայության վճարի չափը քննարկելու համար, որի հետ կապված Ընկերության կողմից կարող է տրամադրվել ծառայության վճարի մասով զեղչ մինչև 70 տոկոսի չափով:     
      17. Սույն Ընդհանուր պայմանների 15.1-րդ կետում թվարկված վարչական իրավա-խախտումների համար Պատվիրատուի նկատմամբ Պայմանագրի գործողության ժամկետի ընթացքում կայացված վարչական տույժ նշանակելու վերաբերյալ բոլոր վարչական ակտերը բողոքարկելու համար օրենքով սահմանված պետական տուրքի գումարը վճարվում է Ընկերության կողմից: 
     18. Սույն Ընդհանուր պայմանների 15.2-րդ կետում թվարկված վարչական իրավա-խախտումների համար Պատվիրատուի նկատմամբ Պայմանագրի գործողության ժամկետի ընթացքում կայացված վարչական տույժ նշանակելու վերաբերյալ վարչական ակտերը բողոքարկելու համար օրենքով սահմանված պետական տուրքի գումարը վճարվում է Պատվիրատուի կողմից, եթե այլ բան չի որոշվում Կողմերի Հաղորդակցության արդյունքում ձևավորված և գրավոր ձևակերպված փոխհամաձայնությամբ:
     Սույն կետում նախատեսված դեպքում  Պատվիրատուի կողմից վճարված պետական տուրքի գումարը հայցը բավարարվելու պարագայում վերադարձվում է Պատվիրատուին՝ վերջինիս բանկային հաշվեհամարին փոխանցելու միջոցով՝ վարչական մարմնից պետական տուրքի գումարը գանձվելուց հետո 5 օրվա ընթացքում։
     19. Սույն Ընդհանուր պայմանների 18-րդ կետում նախատեսված դեպքերում 13-րդ կետում սահմանված ժամկետում Ընկերության բանկային հաշվեհամարին չփոխանցելու և 14-րդ կետում սահմանված կարգով ժամկետի բացթողումը հարգելի չճանաչվելու պարագայում Ընկերությունը տվյալ վարչական ակտրը բողոքարկելու պարտավորություն չի կրում: 

ԲԱԺԻՆ 3. ՊԱՅՄԱՆԱԳՐԻ ԿՆՔՄԱՆ ԿԱՐԳԸ

ԳԼՈՒԽ 4. ՊԱՅՄԱՆԱԳՐԻ ՁԵՎԻ ՎԵՐԱԲԵՐՅԱԼ ԸՆԴՀԱՆՈՒՐ ՍԿԶԲՈՒՆՔՆԵՐԸ 

     20. Սույն Ընդհանուր պայմանները համարվում են օֆերտա անելու հրավեր (ՀՀ քաղաքացիական օրենսգրքի 453-րդ հոդվածի 1-ին մաս), իսկ Պայմանագիրը համարվում է միանալու պայմանագիր (ՀՀ քաղաքացիական օրենսգրքի 444-րդ հոդված):
     Ընկերությունը իրավունք ունի հրաժարվել իրեն դիմած քաղաքացու հետ Պայմանագիր կնքելուց կամ Պայմանագրի ժամկետը երկարաձգելուց՝ առանց պատճառաբանության:
     21. Պայմանագրի ձևի նկատմամբ կիրառելի են ՀՀ քաղաքացիական օրենսգրքի      450-րդ հոդված 3.1-4-րդ մասերով սահմանված՝ պայմանագրերը էլեկտրոնային եղանակով գրավոր ձևով կնքելու վերաբերյալ իրավակարգավորումները: 
     Պատվիրատուի կողմից սույն Ընդհանուր պայմաններով նախատեսված Պայմանագրի պայմանները ընդունելուց հետո Պայմանագրի գինը վճարելը համարվում է ակցեպտ, ինչի հիման վրա Պայմանագիրը համարվում է կնքված և ձեռք է բերում նույն իրավական նշանակությունը, ինչ անձի կողմից ձեռագիր ստորագրված փաստաթուղթը (ՀՀ քաղաքացիական օրենսգրքի 450-րդ հոդվածի 3.3-րդ ու 4-րդ մասեր և 454-րդ հոդվածի  3-րդ մաս):
      21. Պայմանագիրը առցանց էլեկտրոնային եղանակով կնքվելու բոլոր դեպքերում այն համարվում է անձամբ Պատվիրատուի կողմից կնքված՝ անկախ այն հանգամանքից, թե համապատասխան տվյալները փաստացի ում կողմից է մուտքագրվել, կամ պայմանագրի դիմաց վճարումն ում կողմից է կատարվել։

ԳԼՈՒԽ 5. ՊԱՅՄԱՆԱԳՐԻ ԿՆՔՄԱՆ ՓՈՒԼԵՐԸ ԵՎ ԸՆԹԱՑԱԿԱՐԳԸ 

      22. Պայմանագրի կնքումը կատարվում է հետևյալ փուլերով և Ընկերության ու Պատվիրատուի կողմից ներքոշարադրյալ բոլոր գործողությունների կատարման միջոցով.
     1) Պատվիրատուն ծանոթանում է Ընկերության contrakt.am ինտերնետային կայքում կամ համանուն բջջային հավելվածում կամ այլ հանրամատչելի եղանակով Ընկերության կողմից Պայմանագիր կնքելու նպատակով հրապարակված սույն Ընդհանուր պայմաններին: Ընդ որում՝ Ընկերության contrakt.am ինտերնետային կայքում կամ համանուն բջջային հավելվածում հրապարակված սույն Ընդհանուր պայմանների և այլ հանրամատչելի եղանակով հրապարակված սույն Ընդհանուր պայմանների միջև անհամապատասխանության դեպքում առավելությունը տրվում է Ընկերության contrakt.am ինտերնետային կայքում կամ համանուն բջջային հավելվածում հրապարակված տարբերակին․
       2) Պատվիրատուն սույն Ընդհանուր պայմանների հետ համաձայն լինելու դեպքում Ընկերության contrakt.am ինտերնետային կայքի կամ համանուն բջջային հավելվածի համապատասխան բաժիններում լրացնում է իր անձնական տվյալների վերաբերյալ պահանջվող տեղեկատվությունը (այսուհետև նաև Հայտ)՝ կցելով վավերականության ժամկետի մեջ գտնվող անձը հաստատող փաստաթղթի սկանավորված տարբերակը կամ լուսանկարը, ինչպես նաև համապատասխան դաշտում նշում կատարելով հաստատում է սույն Ընդհանուր պայմաններին ծանոթացած լինելու և դրանց հետ համաձայն լինելու հանգամանքը․ 
      3) Ընկերությունը մեկօրյա ժամկետում ուսումնասիրում է ներկայացված տեղեկատվության և փաստաթղթերի ամբողջականությունն ու համապատասխանությունը, իսկ անհրաժեշտության դեպքում կատարում է փոփոխություններ և դրանք նույն հարթակում հետադարձ հաղորդակցությամբ ուղարկում է Պատվիրատուին՝ առաջարկելով ծանոթանալ վերջնական տարբերակին և հաստատել իր Հայտը․
   4) Պատվիրատուն ընտրում է իր համար նախընտրելի վճարային փաթեթը և Ընկերության contrakt.am ինտերնետային կայքի կամ համանուն բջջային հավելվածի համապատասխան բաժնում կատարում է համապատասխան չափով դրամական փոխանցում Ընկերության բանկային հաշվեհամարին
     5) Ընկերությունն անմիջապես, բայց ոչ ուշ, քան Պատվիրատուի կողմից Պայմանագրի գինը վճարելուց հետո մեկ օրվա ընթացքում, կազմում, ստորագրում և կնիքով հաստատում է Վկայագիրը, որի սկանավորված տարբերակը տեղադրում է Ընկերության contrakt.am ինտերնետային կայքի կամ համանուն բջջային հավելվածի Պատվիրատուի անձնական էջում՝ համապատասխան ծանուցմամբ:
     23. Կորպորատիվ հաճախորդների հետ Պայմանագիրը կարող է կնքվել նաև Կողմերի համաձայնությամբ փաստաթուղթ ստորագրելու եղանակով (ՀՀ քաղաքացիական օրենսգրքի 450-րդ հոդվածի 3-րդ մասի 1-ին կետ), որում կարող են նախատեսվել նաև սույն Ընդհանուր պայմաններից տարբերվող պայմաններ:
     24․ Կողմերի միջև պայմանագրային հարաբերությունների առկայությունը հաստատվում է Վկայագրով կամ կողմերի միջև կնքված պայմանագրով։
     25․ Պատվիրատուն սույն Ընդհանուր պայմաններին համապատասխան Ընկերության հետ  պայմանագրային հարաբերություններ հաստատելով նաև լիազորում է ՀՀ փաստա-բանների պալատի փաստաբաններ Մարիամ Արամի Աբրահամյանին (արտոնագիր 490) և Վարդան Գագիկի Հակոբյանին (արտոնագիր 3912)  պարեկային ծառայության կողմից կազմված վարչական ակտերը իրենց անունից վարչական և դատական կարգով բողոքարկելու, ինչպես նաև Պայմանագրի կատարման համար անհրաժեշտ այլ գործողություններ իրականացնելու համար։
 
ԲԱԺԻՆ 4. ՊԱՅՄԱՆԱԳՐԻ ԺԱՄԿԵՏ ՈՒ ԳԻՆ ԵՎ ԳՆԱՅԻՆ ՔԱՂԱՔԱԿԱՆՈՒԹՅՈՒՆ 

ԳԼՈՒԽ 6. ՊԱՅՄԱՆԱԳՐԻ ԺԱՄԿԵՏ  

    26. Պայմանագիրը Պատվիրատուի ընտրությամբ կարող է կնքվել հետևյալ ժամկետներով՝ 
    1) տասներկու ամիս 
    2) վեց ամիս
    3) երեք ամիս
    27. Պայմանագրի ժամկետի հաշվարկը սկսվում է Պատվիրատուի կողմից Պայմանագրի գինը վճարելու օրվան հաջորդող օրվանից և ավարտվում է 26-րդ կետով նախատեսված՝ Պատվիրատուի ընտրած ժամկետում ներառված վերջին ամսվա համապատասխան օրը: Եթե սույն կետով նախատեսված՝ ժամկետում ներառված վերջին ամիսը չունի համապատասխան օր, ապա Պայմանագրի ժամկետի ավարտի օր է համարվում տվյալ ամսվա վերջին օրը: 
 
ԳԼՈՒԽ 7. ՊԱՅՄԱՆԱԳՐԻ ԳԻՆԸ։ ԱՐՏՈՆՈՒԹՅՈՒՆՆԵՐ

     28. Պայմանագրի գինը կազմված է բաժանորդագրության վճարից և յուրաքանչյուր վարչական ակտի բողոքարկման դեպքում ծառայությունների մատուցման վճարից։
     29․ Բաժանորդագրության վճարը կախված է բացառապես Պատվիրատուի կողմից ընտրված Պայմանագրի գործողության ժամկետից և ըստ ժամկետների կազմում է՝
   1) տասներկու ամիս՝ 10 000 ՀՀ դրամ
   2) վեց ամիս՝ 7 000 ՀՀ դրամ
    3) երեք ամիս՝ 4 000 ՀՀ դրամ։
    30. Յուրաքանչյուր վարչական ակտի բողոքարկման դեպքում ծառայությունների մատուցման վճարը կազմում է 20 000 ՀՀ դրամ, որը Պատվիրատուի կողմից վճարվում է յուրաքանչյուր վարչական ակտի բողոքարկման վերաբերյալ կայացված վերադաս վարչական մարմնի որոշման կամ դատարանի վերջնական դատական ակտի օրինական ուժի մեջ մտնելուց հետո։ 
     31. Յուրաքանչյուր վարչական ակտի բողոքարկման վերաբերյալ կայացված դատարանի՝ օրինական ուժի մեջ մտած վերջնական դատական ակտով հօգուտ հայցվորի (Պատվիրատուի) որպես ներկայացուցչի վճարի ձևով դատական ծախս բռնագանձված գումարը 20 000 ՀՀ դրամից պակաս լինելու դեպքում Պատվիրատուն ազատվում է սույն Ընդհանուր պայմանների 30-րդ կետում նախատեսված ծառայությունների մատուցման վճարի չափի հետ տարբերությունը վճարելու պարտավորությունից։
      Յուրաքանչյուր վարչական ակտի բողոքարկման վերաբերյալ կայացված դատարանի՝ օրինական ուժի մեջ մտած վերջնական դատական ակտով հայցը մերժվելու դեպքում  Պատվիրատուն ազատվում է սույն Ընդհանուր պայմանների 30-րդ կետում նախատեսված ծառայությունների մատուցման վճարը վճարելու պարտավորությունից։
      32.   Յուրաքանչյուր վարչական ակտի բողոքարկման դեպքում վերադաս վարչական մարմնի որոշմամբ վարչական ակտը վերացվելու դեպքում Պատվիրատուի կողմից սույն Ընդհանուր պայմանների 30-րդ կետում նախատեսված ծառայությունների մատուցման վճարը վճարելու պարտավորության կատարման ժամկետը հետաձգվում է մինչև ոչ պատշաճ վարչարարությամբ պատճառված վնասի փոխհատուցման պահանջով ներկայացված հայցի վերաբերյալ վերջնական դատական ակտի օրինական ուժի մեջ մտնելը, որից հետո հարցը լուծվում է կողմերի փոխադարձ համաձայնությամբ։
    Յուրաքանչյուր վարչական ակտի բողոքարկման դեպքում վերադաս վարչական մարմնի որոշմամբ վարչական ակտը չվերացվելու և այն դատական կարգով չբողոքարկվելու դեպքում Պատվիրատուն ազատվում է սույն Ընդհանուր պայմանների 30-րդ կետում նախատեսված ծառայությունների մատուցման վճարը վճարելու պարտականությունից։
      33. Ընկերության contrakt.am ինտերնետային կայքում կամ համանուն բջջային հավելվածում գրանցվելու և Պայմանագիրը կնքված համարվելու հետ միաժամանակ Պատվիրատուին ինքնաշխատ եղանակով տրամադրվում է անհատական հերթական համար (ռեֆերալ կոդ)։
      Ընկերության հետ սույն Ընդհանուր պայմանների շրջանակներում պայմանագրային հարաբերություններ հաստատող Պատվիրատուները կարող են Ընկերության contrakt.am ինտերնետային կայքում կամ համանուն բջջային հավելվածի համապատասխան բաժնում լրացնել մեկ այլ Պատվիրատուին տրամադրված ռեֆերալ կոդը, ինչով հավաստվում է տվյալ Պատվիրատուի խորհրդով Ընկերության հետ պայմանագրային հարաբերություններ հաստատելու փաստը։  
      Յուրաքանչյուր Պատվիրատուի խորհրդով և նրան տրամադրված ռեֆերալ կոդի նշումով այլ Պատվիրատուների կողմից Ընկերության հետ պայմանագրային հարաբերու-թյուններ հաստատվելու դեպքերը հաշվառվում են Ընկերության contrakt.am ինտերնետային կայքում կամ համանուն բջջային հավելվածի համապատասխան բաժնում և ըստ դրանց քանակի՝ տվյալ Պատվիրատուին տրամադրվում են սույն Ընդհանուր պայմանների 29-րդ կետում նախատեսված բաժանորդագրության վճարների հետ կապված հետևյալ արտոնությունները՝ 
         1) 3 դեպք՝ բաժանորդագրության վճարից ազատում 1 տարի ժամկետով
       2) 5 դեպք՝ բաժանորդագրության վճարից ազատում 3 տարի ժամկետով
       3) 10 դեպք՝ բաժանորդագրության վճարից ազատում անսահմանափակ ժամկետով

ԲԱԺԻՆ 5. ԿՈՂՄԵՐԻ ԻՐԱՎՈՒՆՔՆԵՐԸ, ՊԱՐՏԱԿԱՆՈՒԹՅՈՒՆՆԵՐԸ ԵՎ ՊԱՏԱՍԽԱՆԱՏՎՈՒԹՅՈՒՆԸ 

ԳԼՈՒԽ 8. ԿՈՂՄԵՐԻ ԻՐԱՎՈՒՆՔՆԵՐԻ ԵՎ ՊԱՐՏԱԿԱՆՈՒԹՅՈՒՆՆԵՐԻ ԸՆԴՀԱՆՈՒՐ ԲՆՈՒԹԱԳԻՐԸ   

      34. Կողմերի իրավունքներն ու պարտականությունները կառուցվում են իրավահավասարության, տնօրինչականության (դիսպոզիտզիվության), պայմանագրի ազատության, մասնավոր գործերին որևէ մեկի կամայական միջամտության անթույլատրելիության, խախտված իրավունքների վերականգնման ապահովման և իրավունքի առաջադիմական և հանրահայտ այլ սզբունքների հիման վրա։
      35. Պատվիրատուն, ի թիվս այլնի, իրավունք ունի
      1) օգտվել սույն Ընդհանուր պայմանների հիման վրա հաստատված պայմանագրային հարաբերություններից բխող ծառայություններից սույն Ընդհանուր պայմաններին համապատասխան 
      2) ստանալ տեղեկատվություն առաջարկվող ծառայությունների, դրանց գների և այլ պայմանների վերաբերյալ 
      3) պարբերաբար տեղեկատվություն ստանալ վարչական ակտերի բողոքարկման գործընթացի ընթացքի և արդյունքների վերաբերյալ, որն ապահովվում է Ընկերության contrakt.am ինտերնետային կայքում կամ համանուն բջջային հավելվածի համապատասխան բաժնում Ընկերության կողմից բողոքարկման գործընթացի փուլերի փոփոխության վերաբերյալ տվյալների և դատավարական փաստաթղթերի հրապարակման միջոցով
      4) Ընկերությունից պահանջել սույն Ընդհանուր պայմանների հիման վրա հաստատված պայմանագրային հարաբերությունների շրջանակներում Ընկերության ստանձնած պարտավորությունների պատշաճ և ժամանակին կատարում, ինչպես նաև դրանց խախտման կամ ոչ պատշաճ կատարման հետևանքով իրեն պատճառված իրական վնասի հատուցում։
      Սույն ենթակետի իմաստով Ընկերության ստանձնած պարտավորությունների խախտում կամ ոչ պատշաճ կատարում է համարվում Ընկերության անունից հանդես եկող անձանց կողմից դատավարական ժամկետների բացթողումն ու դրանց չվերականգնումը, դատավարական պարտականությունները չկատարելը կամ թերի կատարելը կամ անհրաժեշտ դատավարական փաստաթղթեր չներկայացնելը։  
      Սույն ենթակետի իմաստով Պատվիրատուին պատճառված և հատուցման ենթակա իրական վնաս է համարվում Ընկերության ստանձնած պարտավորությունների խախտման կամ ոչ պատշաճ կատարման հետևանքով չվերացված վարչական ակտով որպես վարչական տույժ նշանակված տուգանքի գումարը, օրինական ուժի մեջ մտած դատական ակտով Պատվիրատուից հօգուտ այլ անձանց բռնագանձման ենթակա դատական ծախսի գումարները, սույն Ընդհանուր կանոններով Պատվիրատուի կողմից նախապես վճարված պետական տուրքի գումարը, ինչպես նաև առկայության դեպքում՝ վերը նշված գումարների բռնագանձման նպատակով հարուցված կատարողական վարույթների ծախսերի գումարը
      36. Պատվիրատուն, ի թիվս այլնի, պարտավոր է` 
      1) Ընկերությանը տրամադրել ճշգրիտ տեղեկատվություն և վավեր փաստաթղթեր (իսկական պատճեններ), ինչպես նաև անհապաղ տեղեկացնել Ընկերությանը դրանց փոփոխման դեպքում 
      2) ձեռնպահ մնալ Ընկերության հետ փոխհարաբերությունների շրջանակներում իրեն հայտնի դարձած տեղեկությունները և ստացված փաստաթղթերը սույն Ընդհանուր պայմաններով չնախատեսված որևէ եղանակով օգտագործելուց 
      3) պարբերաբար ստուգել Ընկերության contrakt.am ինտերնետային կայքում կամ համանուն բջջային հավելվածում Պատվիրատուի անվամբ բացված անհատական էջի համապատասխան բաժնում տեղադրված ծանուցումները և զետեղված այլ տեղեկատվությունը, իսկ նշված պարտականությունը չկատարելու հետևանքով պատշաճ ծանուցված չլինելու բացասական հետևանքները կրում է Պատվիրատուն
      4) անմիջապես հայտնել Ընկերությանը հայտնաբերված բոլոր անհամապատաս-խանությունների և արտասովոր հանգամանքների մասին, մասնավորապես՝ Ընկերության contrakt.am ինտերնետային կայքում կամ համանուն բջջային հավելվածում որևէ ծանուցման կամ կարգադրության սխալ լինելու կամ արտացոլված չլինելու կամ տեխնիկական բնույթի խնդիրների դեպքում 
      5) ապահովել Ընկերության contrakt.am ինտերնետային կայքում կամ համանուն բջջային հավելվածում իր գաղտնաբառերի կամ կառավարման այլ վավերապայմանների գաղտնիությունը և պաշտպանվածությունը չարտոնված օգտագործումից, ինչպես նաև դրանք իր տիրապետումից դուրս գալու դեպքում անհապաղ տեղեկացնել Ընկերությանը,  իսկ նշված պարտականությունը չկատարելու հետևանքով պատշաճ ծանուցված չլինելու բացասական հետևանքները կրում է Պատվիրատուն
     37. Ընկերությունը, ի թիվս այլնի, իրավունք ունի՝
     1) Պատվիրատուից պահանջել սույն Ընդհանուր պայմանների շրջանակներում կնքված Պայմանագրի հիման վրա ստանձնած պարտավորությունների պատշաճ և ժամանակին կատարում
     2) սույն Ընդհանուր պայմաններով սահմանված դեպքերում և կարգով կասեցնել կամ դադարեցնել Պայմանագրի կատարումը մինչև դրա համար հիմք հանդիսացած հանգամանքների վերացումը  
     3) ստանալ Պատվիրատուին պատկանող ֆինանսական միջոցները, այդ թվում՝ որպես դատական ծախսի հատուցում փոխացված՝ նախապես վճարված պետական տուրքի և ներկայացուցչի վճարի գումարները 
     38. Ընկերությունը, ի թիվս այլնի, պարտավոր է՝  
     1) պատշաճ և ժամանակին կատարել սույն Ընդհանուր պայմանների հիման վրա հաստատված պայմանագրային հարաբերություններից բխող պարտականությունները, այդ թվում՝ մատուցել որակյալ ծառայություններ սույն Ընդհանուր պայմաններին համապատասխան, տրամադրել տեղեկատվություն առաջարկվող ծառայությունների, դրանց գների և այլ պայմանների, վարչական ակտերի բողոքարկման գործընթացի ընթացքի և արդյունքների վերաբերյալ 
     2) Պատվիրատուին տեղեկացնել Պայմանագրի ժամկետի ավարտին մոտենալու վերաբերյալ
     3) սույն Ընդհանուր պայմանների հիման վրա հաստատված պայմանագրային հարաբերություններից բխող պարտականությունները կատարելիս պահպանել ՀՀ գործող օրենսդրության, փաստաբանական էթիկայի կանոնների և այլ իրավական ակտերով սահմանված պահանջները
     39. Ընկերությունը պատասխանատվություն չի կրում ոչ իր մեղքով առաջացած տեխինիկական բնույթի խափանումների համար: 
     Պատվիրատուն ինքնուրույն է կրում բոլոր ռիսկերը, որոնք կարող են առաջանալ սույն Ընդհանուր պայմանները խախտելու, ինչպես նաև Ընկերության ցուցումներին կամ հորդորներին չհետևելու հետևանքով: Պատվիրատուն կրում է իր կողմից Ընկերությանը  տրամադրված փաստաթղթերի կամ տեղեկատվության ոչ ճշգրիտ կամ կեղծ լինելու բացասական հետևանքների ռիսկերը:

ԲԱԺԻՆ 6. ԵԶՐԱՓԱԿԻՉ ԴՐՈՒՅԹՆԵՐ ԵՎ ԱՅԼ ՊԱՅՄԱՆՆԵՐ  

ԳԼՈՒԽ 9. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ ՄԱԺՈՐ) 

      40. Սույն Ընդհանուր պայմանների հիման վրա պայմանագրային հարաբերություններ հաստատած Կողմերն իրենց պայմանագրային պարտավորություններն ամբողջությամբ կամ մասնակիորեն չկատարելու համար ազատվում են պատասխանատվությունից, եթե դա եղել է անհաղթահարելի ուժի ազդեցության արդյունք, որը ծագել է սույն Պայմանագիրը կնքված համարելուց հետո, և որը Կողմերը չէին կարող կանխատեսել կամ կանխարգելել: Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով պարտավորությունների կատարումը:
      Եթե արտակարգ ուժի ազդեցությունը շարունակվում է 3 ամսից ավելի, ապա Կողմերից յուրաքանչյուրն իրավունք ունի դադարեցնել պայմանագրային հարաբերությունները և լուծված համարել Պայմանագիրը՝ այդ մասին նախապես տեղյակ պահելով մյուս Կողմին:

ԳԼՈՒԽ 10. ՊԱՅՄԱՆԱԳՐԻ ԿԱՏԱՐՄԱՆ ՇՐՋԱՆԱԿՆԵՐՈՒՄ
 ՄԱՏՈՒՑՎՈՂ ԾԱՌԱՅՈՒԹՅԱՆ ԱՐԴՅՈՒՆՔԻ ՎԵՐԱԲԵՐՅԱԼ 
ԵՐԱՇԽԱՎՈՐՈՒԹՅՈՒՆ ՏԱԼՈՒ ԱՐԳԵԼՔԸ  

      41. Ընկերությունը Սույն Ընդհանուր պայմանների հիման վրա կնքված Պայմանագրով իր ստանձնած պարտավորությունների կատարման ուղղությամբ իր աշխատակիցների կողմից մասնագիտական բարեխիղճ և որակյալ կատարումից բացի, այլ երաշխավորություն չի կարող տալ, մասնավորապես չի կարող երաշխավորել բողոքարկման արդյունքը՝ անկախ արդյունքի կանխատեսելիությունից, երբ այդ արդյունքը կախված է դատավորի կամ վարույթն իրականացնող մարմնի որոշումից:
     Փաստաբանի կողմից վստահորդի օգտին դատական ակտի կամ այլ վերջնական որոշման կայացման խոստում տալը հանդիսանում է ակնհայտ կոպիտ կարգապահական խախտում:

ԳԼՈՒԽ 11. ՎԵՃԵՐԻ ԼՈՒԾՄԱՆ ԿԱՐԳԸ

      42. Սույն Ընդհանուր պայմանների հիման վրա կնքված Պայմանագրի կնքման, փոփոխման, կատարման և դադարեցման առնչությամբ ծագած վեճերը կարգավորվում են բանակցությունների միջոցով Կողմերի փոխադարձ համաձայնությամբ, իսկ համաձայնու-թյան չգալու դեպքում դատական կարգով` ՀՀ օրենսդրության համաձայն։ 
      43. Պատվիրատուն կարող է սույն Ընդհանուր պայմանների Գլուխ 2-ով սահմանված կարգով Ընկերությանը ներկայացնել դիմում-բողոքներ, որոնք քննարկվում են և գրավոր պատասխան է տրամադրվում 1 ամսվա ընթացքում: Ընդ որում, Ընկերությունը կարող է դիմում-բողոքը թողնել առանց քննարկման, եթե Պատվիրատուի կողմից այն ներկայացվել է 1 տարի անց՝ սկսած այն պահից, երբ իմացել է կամ կարող էր իմանալ դրա համար հիմք հանդիսացած հանգամանքների առկայության մասին:
     Դիմում-բողոքը պետք է պարունակի դրա համար հիմք հանդիսացած հանգամանքների մանրամասն շարադրանքը և լինի ստորագրված: Անանուն, չստորագրված կամ բավարար տվյալներ չպարունակող դիմում-բողոքները թողնվում են առանց քննարկման: 
      Դիմում-բողոքի քննարկման ընթացքում Ընկերությունը կարող է Պատվիրատուին առաջարկել ներկայացնելու լրացուցիչ նյութեր կամ տեղեկություններ: 

ԳԼՈՒԽ 12. ՊԱՅՄԱՆԱԳՐԻ ԴԱԴԱՐԵՑՄԱՆ ՀԻՄՔԵՐԸ ԵՎ ԿԱՐԳԸ 

43. Կողմերը իրավունք ունեն սույն գխով նախատեսված հիմքերի առկայության դեպքում դադարեցնելու Պայմանագիրը՝ սույն Ընդհանուր պայմանների Գլուխ 2-ով սահմանված կարգով 10 օր առաջ ծանուցելով մյուս կողմին: 
44. Պատվիրատուն իրավունք ունի ցանկացած պահի դադարեցնելու Պայմանագիրը: Պայմանագիրը դադարեցնելու դեպքում, բացառությամբ Ընկերության կողմից իր պայմա-նագրային պարտավորությունների ոչ պատշաճ իրականացնելու հիմքով Պայմանագրից հրաժարվելու դեպքի, բաժանորդագրության վճարը չի վերադարձվում, իսկ այդ պահի դրությամբ ներկայացված բողոքների հիման վրա իրականացվող վարույթը շարունակվում են  և Պատվիրատուն կրում է դրանց համար վճարելու պարտականությունը: 
    45. Ընկերությունը իրավունք ունի, առանց բաժանորդագրության վճարը վերադարձնելու՝ դադարեցնելու Պայմանագիրը Պատվիրատուի կողմից հետևյալ խախտումները կատարելու դեպքում՝
     1) Պատվիրատուն Ընկերության ցուցումներին և պարզաբանումներին հակառակ կատարում է գործողություններ, որոնք արգելված են օրենքով կամ կարող են հանգեցնել Ընկերության կողմից ՀՀ օրենսդրության խախտման 
     2) Պատվիրատուն պնդում է ակնկալվող արդյունքի ձեռքբերումը, որը օբյեկտիվորեն դարձել է անհնար` նոր ի հայտ եկած հանգամանքների կամ փաստերի բերումով
     3) Պատվիրատուն թույլ է տվել Պայմանագրով իր ստանձնած պարտավորությունների կոպիտ կամ պարբերաբար խախտումներ
     4) Պատվիրատուն կատարում է Ընկերության հեղինակությունը և գործարար համբավը անվանարկող գործողություններ: 

